Monte Alban

**Monte Alban** () — Meksikanın cənub-şərqində, Oaxaka ştatında Kolumba qədərki dövrə aid böyük yaşayış məntəqəsidir. Oaxaka vadisinin mərkəzi hissəsindən keçən alçaq dağ silsiləsində yerləşir. İndiki ştatın paytaxtı Oaxaka şəhəri Monte Albandan təxminən 9&nbsp;km şərqdə yerləşir.

Monte Albanın ictimai mərasim mərkəzi dəniz səviyyəsindən təxminən 1940 m hündürlükdə (dərənin dibindən 400 metr) süni şəkildə düzləşdirilmiş təpənin üstündə yerləşir. Bu mərkəzdən əlavə, bütün silsilə və onun təpələri boyunca, yüzlərlə süni terras və bəndlərlə əhatə olunmuş onlarla tikili var. Şimalda Atzompa və El-Qalo təpələrindəki yaxın xarabalıqlar da bu qədim şəhərin bir hissəsi hesab olunur.

Monte Alban Mezoamerikanın ən ilk şəhəridir və demək olar ki, min il ərzində Sapotek sivilizasiyasının ictimai-siyasi və iqtisadi mərkəzi kimi mühüm rol oynamışdır. Monte Alban Orta Klassik dövrün sonlarına doğru təxminən e.ə. 500-cü ildə qurulmuşdur. E.ə. 100-cü və eramızın 200-cü ilinə qədər artıq Oaxaka yüksəkliklərinin əksər hissəsinə nəzarət edən və şimalda Teotiuakan dövləti kimi bölgədəki digər dövlətlərlə qarşılıqlı əlaqədə olan böyük bir ekspansionist dövlətin paytaxtı idi. Şəhər Klassik dövrün sonlarına yaxın (təxminən 500–750-ci illər) öz siyasi əhəmiyyətini itirmiş və sonra tamamilə tərk edilmişdir. Az miqdarda yenidən məskunlaşma və köhnə tikililərin və qəbirlərin istifadəsi müstəmləkə dövründə bu yerin arxeoloji tarixində iz buraxmışdı. 1960-cı illərdə Alfonso Kasonun rəhbərliyilə aparılan qazıntılar zamanı postklassik Monte Albanın, şəhəri özünə tabe etmiş mixteklər dövləti ilə əlaqəsi təsdiqləndi.

Yaşayış məntəqəsinin adının etimologiyası bəlli deyil, ona görə də — dəyişdirilmiş sapotek sözü "Danibaan" (müqəddəs təpə) olması, ispan əsgəri Montalbanın adından əmələ gəlməsi və İtaliyadakı Alban təpələrinin adından yaranmasına qədər müxtəlif versiyalar irəli sürülmüşdür. Şəhərin köhnə Sapotek adı məlum deyil, çünki ən qədim tarixi mənbələrin yaranmasından bir neçə əsr əvvəl tərk edilmişdir.

## Qalereya
Monte Albanın təsiredici xarabalıqları elə yerləşib ki, Oaxaka vadisinin mərkəzi hissəsinin istənilən yerindən görmək mümkündür.

Şəkil:Monte Albán-12-05oaxaca031.jpg|Qurbangah
Şəkil:Monte Albán-12-05oaxaca034.jpg|Monte Albanın bərpa olunmamış hissəsi. Arxa planda Oaxaka şəhəri.
Şəkil:Monte_Albán_archeological_site,_Oaxaca.jpg|Cənub platformasından əsas meydanın görünüşü, ön planda J binası.
File:2013-13-27 Máscara funeraria mixteca Tumba No. 7 Monte Alban Museo de las Culturas de Oaxaca anagoria.JPG|Monte Alban xəzinə otağından maska ​​(Oaxaka Muzeyində)
Şəkil:monte_alban_stela02.jpg
Şəkil:Mexico.Oax.MonteAlban.Panorama.02.jpg|M binasının cənub platformasından görünüşü
Şəkil:Monte Alban archaeological site.png|Monte Albanın şəhər planı.
Şəkil:Main Plaza from North.JPG|Monte Alban (ümumi görünüş)
Şəkil:Bat god.jpg|Monte Albandan yarasa tanrısı heykəli. Etnologiya Muzeyi, Berlin


## İstinadlar

## Xarici keçidlər
* 
* Оахака и побережье мексиканского залива
* Minnesota State University website
* Virtual Monte Albán INAH site with VR imagery of the site
* Mexican and Central American Archaeological Projects — Electronic articles published by the Division of Anthropology, American Museum of Natural History.
* Metropolitan Museum of Art (NY) website
* Commercial website with site plans and photos of ''Los Danzantes''
* The DeLanges visit Monte Alban, with lots of photos 
* Monte Alban — Sacred Destinations article
* View on Google Maps- With a short panoramic video of the site.
* Field Museum of Natural History Ancient Americas web site